

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 28.jūnijā Nr.243

 (protokols Nr.8, 10.p.)

# **Par zemes vienības platības precizēšanu**

 Priekuļu novada pašvaldības dome izskata SIA “MKM GEO”, (turpmāk – Iesniedzējs), 2021.gada 14.jūnija iesniegumu (reģistrēts 14.06.2021. ar reģ.Nr.3.1-5.2/2021-2239) par zemes vienības 4272 001 0042 “Vēlziedes”, Priekuļu pagastā, Priekuļu novadā, jauna grafiskā pielikuma un platības precizēšanu.

Izvērtējot pašvaldības rīcībā esošo informāciju, konstatēts, ka:

1. Nekustamā īpašuma valsts kadastra informācijas sistēmas teksta daļā un grafiskajā daļā ir reģistrēts nekustamais īpašums “Vēlziedes”, Priekuļu pagastā, Priekuļu novadā, ar kopējo platību 3,8 ha;
2. Iesniedzējs ir veicis nekustamā īpašuma “Vēlziedes”, Priekuļu pagastā, Priekuļu novadā, zemes vienības ar kadastra apzīmējumu 4272 001 0042, zemes robežu kadastrālo uzmērīšanu un konstatējis robežu neatbilstību dabā pievienotajam grafiskajam pielikumam un Nekustamā īpašuma valsts kadastra informācijas sistēmas teksta daļā un grafiskajā daļā norādītajai informācijai;
3. Pēc Iesniedzēja uzmērījumiem minētās zemes vienības precizētā platība ir 3,25 ha.

Ņemot vērā iepriekš minēto un pamatojoties uz likuma ”Par pašvaldībām” 21.panta 27.punktu un Ministru kabineta 2012.gada 10.aprīļa noteikumu Nr. 263 „Kadastra objekta reģistrācijas un kadastra datu aktualizācijas noteikumi” 132. punktu, 2021.gada 17.jūnija Tautsaimniecības komitejas lēmumu (protokols Nr.6), atklāti balsojot: PAR –13 (Elīna Stapulone, Aivars Kalnietis, Aivars Tīdemanis, Arnis Melbārdis, Normunds Kažoks, Baiba Karlsberga, Dace Kalniņa, Elīna Krieviņa, Ināra Roce, Jānis Mičulis, Juris Sukaruks, Mārīte Raudziņa, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Precizēt Priekuļu novada pašvaldībai tiesiskā valdījumā un lietošanā esošai zemes vienībai 4272 001 0042, īpašumā “Vēlziedes”, Priekuļu pagastā, Priekuļu novadā, grafisko pielikumu un Nekustamā īpašuma valsts kadastra informācijas sistēmas teksta daļā reģistrētās zemes vienības platību atbilstoši kadastrālās uzmērīšanas rezultātiem 3,25 ha.
2. Kontroli par lēmuma izpildi veikt Nekustamā īpašuma speciālistei L. S. Berovskai.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone